WG พุ่งพรวด 24% หลัง BJC ส่งบ.ย่อยทำเทนเดอร์ฯ ราคา 185.44 บ. สูงกว่ากระดาน ก่อนถอนออกตลาด
WG พุ่งพรวด 24% หลัง BJC ส่ง BJCS ทำเทนเดอร์ฯ ราคา 185.44 บ. สูงกว่ากระดาน ก่อนถอนออกตลาด ล่าสุดอยู่ที่ 180.50 บาท บวก 35.50 บาท หรือ 24.48% มูลค่าซื้อขาย 0.74 ล้านบาท
WG พุ่งพรวด 24% หลัง BJC ส่ง BJCS ทำเทนเดอร์ฯ ราคา 185.44 บ. สูงกว่ากระดาน ก่อนถอนออกตลาด ล่าสุดอยู่ที่ 180.50 บ. บวก 35.50 บ. หรือ 24.48% มูลค่าซื้อขาย 0.74 ลบ.
22 มิ.ย. 2563

ผู้สื่อข่าวรายงานว่า ราคาหุ้น บริษัท ไว้ท์กรุ๊ป จำกัด (มหาชน) หรือ WG ล่าสุด  ณ เวลา 10.26 น. อยู่ที่ 180.50 บาท บวก 35.50 บาท หรือ 24.48% สูงสุดที่ 181.50 บาท ต่ำสุดที่ 180.50 บาท ด้วยมูลค่าซื้อขาย 0.74 ล้านบาท

โดย ตลาดหลักทรัพย์แห่งประเทศไทย (ตลท.) กำหนดให้ WG มีราคาสูงสุดและต่ำสุด (Ceiling &amp; Floor) ไม่เกินหนึ่งเท่าจากราคาปิดในวันทำการก่อนหน้าของหลักทรัพย์ โดยมีผลตั้งแต่วันที่ 22 มิถุนายน 2563 (อย่างไรก็ดี หากในวันที่ 22 มิถุนายน 2563 ไม่มีการซื้อขายหลักทรัพย์ดังกล่าว ตลาดหลักทรัพย์ฯจะใช้เกณฑ์ราคาสูงสุดและต่ำสุด (Ceiling &amp; Floor) นี้ต่อเนื่องไปจนกว่าจะมีการซื้อขายหลักทรัพย์นั้น) และเมื่อได้มีการซื้อขายหลักทรัพย์ดังกล่าวแล้ว ในวันทำการถัดไปราคาสูงสุดและต่ำสุด (Ceiling &amp; Floor) ของหลักทรัพย์ดังกล่าวจะถูกปรับให้เป็นไปตามเกณฑ์ปกติ
ทั้งนี้ WG ได้มีมติคณะกรรมการขอเพิกถอนหลักทรัพย์ของบริษัทออกจากการเป็นหลักทรัพย์จดทะเบียน ในตลาดหลักทรัพย์แห่งประเทศไทย เนื่องจากบริษัทได้รับหนังสือแสดงเจตจำนงขอทำคำเสนอซื้อหลักทรัพย์ (Tender Offer) จาก บริษัท บีเจซี สเปเชียลตี้ส์ จำกัด (BJCS) ในกลุ่มบริษัท เบอร์ลี่ ยุคเกอร์ จำกัด (มหาชน) หรือ BJC ราคา 185.44 บาทต่อหุ้น
อนึ่ง ราคาหุ้น WG ซื้อขายล่าสุดเมื่อวันที่ 9 มิ.ย. อยู่ที่ 145 บาท